ddrg/super_eurlex huggingface dataset:
A Tanács határozata

(2001. június 26.)

az Európai Közösségnek a gépjárművek és a pótkocsijaik számára újrafutózott gumiabroncsok gyártásának jóváhagyásáról szóló, az Egyesült Nemzetek Európai Gazdasági Bizottságának 108. számú előírásához való csatlakozásáról

(2001/509/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségnek az ENSZ Európai Gazdasági Bizottságának a kerekes járművekre és a kerekes járművekre szerelhető és/vagy azokon használható berendezésekre és alkatrészekre vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához ("1958. évi felülvizsgált megállapodás") való csatlakozásáról szóló, 1997. november 27-i 97/836/EK tanácsi határozatra [1], és különösen annak 3. cikke (3) bekezdésére és 4. cikke (2) bekezdésének második francia bekezdésére,

tekintettel a Bizottság javaslatára [2],

tekintettel az Európai Parlament hozzájárulására [3],

mivel:

(1) Az Egyesült Nemzetek Európai Gazdasági Bizottságának a gépjárművek és a pótkocsijaik számára újrafutózott gumiabroncsok gyártásának jóváhagyásáról szóló 108. számú előírása egységes követelményeinek a célja a Szerződő Felek közötti gépjármű-kereskedelemben az újrafutózott gumiabroncsok tekintetében fennálló technikai akadályok felszámolása, valamint a magas biztonsági szint és a környezet védelmének biztosítása.

(2) A 108. számú előírásról a Szerződő Feleket értesítették, és a jogszabály – az 1958. évi felülvizsgált megállapodáshoz csatolt előírásként – valamennyi olyan Szerződő Fél tekintetében hatályba lépett, amely az előírásban meghatározott határidőn vagy határidőkön belül nem jelezte egyet nem értését.

(3) Annak érdekében, hogy a gazdasági szereplők megtehessék a megfelelő intézkedéseket a 108. számú előírás rendelkezéseinek kellő időben történő megfelelés érdekében, valamint, az újrafutózott gumiabroncsok piaca zavarainak, különösen az előírás tagállamonként eltérő időpontban történő hatálybaléptetésével okozott zavarainak, elkerülése érdekében ezen előírás egész Közösségre kiterjedő egységes alkalmazását a későbbiekben egy közösségi irányelv keretében fogják szabályozni. A 108. számú előírást mindazonáltal nem építik be a gépjárművek és pótkocsijaik típus-jóváhagyási rendszerébe,

A KÖVETKEZŐKÉPPEN HATÁROZOTT:

Egyetlen cikk

Az Európai Közösség csatlakozik az Egyesült Nemzetek Európai Gazdasági Bizottságának a gépjárművek és pótkocsijaik számára újrafutózott gumiabroncsok gyártásának jóváhagyására vonatkozó 108. számú előírásához.

Az előírás szövegét a melléklet tartalmazza [4].

Kelt Luxembourgban, 2001. június 26-án.

a Tanács részéről

az elnök

T. Östros

[1] HL L 346., 1997.12.17., 78. o.

[2] HL C 177., 2000.6.22., 47. o.

[3] 2001. május 15-i hozzájárulás (a Hivatalos Lapban még nem tették közzé).

[4] Ezt az előírást a Hivatalos Lap egy későbbi számában ki kell hirdetni.

--------------------------------------------------
A Tanács határozata

(2001. június 26.)

az Európai Közösségnek a veszélyes áruk szállítására szolgáló járművek egyedi szerkezeti sajátosságainak jóváhagyásáról szóló, az Egyesült Nemzetek Európai Gazdasági Bizottságának 105. számú rendeletéhez való csatlakozásáról

(2001/505/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához ("1958. évi felülvizsgált megállapodás") való csatlakozásáról szóló, 1997. november 27-i 97/836/EK tanácsi határozatra [1] és különösen annak 3. cikke (3) bekezdésére, valamint 4. cikke (2) bekezdésének második francia bekezdésére,

tekintettel a Bizottság javaslatára [2],

tekintettel az Európai Parlament hozzájárulására [3],

mivel:

(1) Az Egyesült Nemzetek Európai Gazdasági Bizottságának a veszélyes áruk szállítására szolgáló járművek egyedi szerkezeti sajátosságainak jóváhagyásáról szóló 105. számú rendelete egységes követelményrendszerének célja a szerződő felek közötti gépjármű-kereskedelemben a veszélyes áruk szállítására szolgáló járművek egyedi szerkezeti sajátosságaival kapcsolatos műszaki akadályok kiküszöbölése, valamint magas szintű biztonság és környezetvédelem megvalósítása.

(2) A 105. számú rendeletről a szerződő feleket értesítették, és a jogszabály - az 1958-as felülvizsgált megállapodáshoz csatolt rendeletként - minden olyan szerződő fél tekintetében hatályba lépett, amely a rendeletben meghatározott határidőn vagy határidőkön belül nem jelentette be egyet nem értését.

(3) A 105. számú rendeletet be kell építeni a közösségi gépjármű-engedélyezési rendszerbe, és ezzel a közösségi jogalkotás részévé kell tenni,

A KÖVETKEZŐKÉPPEN HATÁROZOTT:

Egyetlen cikk

Az Európai Közösség csatlakozik az Egyesült Nemzetek Európai Gazdasági Bizottságának a veszélyes áruk szállítására szolgáló járművek egyedi szerkezeti sajátosságainak jóváhagyásáról szóló 105. számú rendeletéhez.

A rendelet szövegét a melléklet tartalmazza [4].

Kelt Luxembourgban, 2001. június 26-án.

a Tanács részéről

az elnök

T. Östros

[1] HL L 346., 1997.12.17., 78. o.

[2] HL C 274. E, 2000.9.26., 76. o.

[3] Az Európai Parlament 2001. május 15-i hozzájárulása (a Hivatalos Lapban még nem tették közzé).

[4] A rendeletet a Hivatalos Lap egy későbbi számában teszik közzé.

--------------------------------------------------
Hivatalos Lap L 155 , 12/06/2001 o. 0018 - 0018



A Tanács főtitkárának/a közös kül- és biztonságpolitika főképviselőjének határozata (2001. június 8.) az Európai Unió Katonai Törzsének létrehozásáról szóló tanácsi határozat alkalmazásáról (2001/442/KKBP) A TANÁCS FŐTITKÁRA/A KÖZÖS KÜL- ÉS BIZTONSÁGPOLITIKA FŐKÉPVISELŐJE, tekintettel az Európai Unió Katonai Törzsének létrehozásáról szóló, 2001. január 22-i 2001/80/KKBP tanácsi határozat 5. cikkének második bekezdésére (HL L 27., 2001.1.30, 7. o.), amely előírja, hogy a határozatot a főtitkár/főképviselő által a Politikai és Biztonsági Bizottsággal és a Katonai Bizottsággal egyeztetve meghatározott későbbi időponttól kell alkalmazni, tekintettel a Katonai Bizottság 2001. május 23-i (vezérkari főnöki szintű ülés) véleményére, tekintettel a Politikai és Biztonsági Bizottság 2001. május 29-i véleményére, A KÖVETKEZŐKÉPPEN HATÁROZOTT: 1. Az Európai Unió Katonai Törzsének létrehozásáról szóló, 2001. január 22-i 2001/80/KKBP tanácsi határozatot 2001. június 11-től kell alkalmazni. 2. Ezt a határozatot a Hivatalos Lapban ki kell hirdetni. Kelt Brüsszelben, 2001. június 8-án. Javier Solana főtitkár/főképviselő --------------------------------------------------
A Tanács határozata

(2001. július 13.)

az Európai Közösség által az Energia Charta Egyezmény kereskedelmi vonatkozású rendelkezései módosításának elfogadásáról

(2001/595/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben a 300. cikk (2) bekezdése első albekezdésének első mondatával,

tekintettel a Bizottság javaslatára,

mivel:

(1) Az Európai Közösségek a 98/181/EK, ESZAK, Euratom tanácsi és bizottsági határozatban [1], amely hivatkozás formájában tartalmazta a GATT 1947 megfelelő rendelkezéseit, megkötötte az Energia Charta Egyezményt.

(2) A WTO megfelelő rendelkezéseinek hivatkozás formájában történő felvétele az Energia Charta Egyezménybe a GATT 1947 ott található rendelkezései helyett, valamint az energiaipari berendezések jegyzékének beiktatása a kereskedelmi rendelkezésekbe a Közösség érdekét szolgálja.

(3) A közös kereskedelempolitika a Közösség kizárólagos hatáskörébe tartozik.

(4) Az 1998. április 24-én tartott Energia Charta Konferencián és a Nemzetközi Konferencián megállapodtak az Energia Charta Egyezmény kereskedelmi vonatkozású rendelkezései módosításának szövegéről, beleértve az energiaipari berendezések jegyzékét, valamint a vonatkozó határozatokról, értelmező záradékokról és nyilatkozatokról (kereskedelmi módosítás).

(5) A 98/537/EK tanácsi határozattal [2] a Közösség jóváhagyta a kereskedelmi módosítás szövegét és átmeneti alkalmazását annak hatálybalépéséig.

(6) A kereskedelmi módosítás elfogadása elősegíti az Európai Közösség célkitűzéseinek elérését. Az említett módosítást ennek megfelelően jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Energia Charta Egyezmény kereskedelmi vonatkozású rendelkezéseinek módosítását az Európai Közösség nevében a Tanács jóváhagyja.

2. cikk

A Tanács elnöke a Közösség nevében az Energia Charta Egyezmény 39. és 49. cikkével összhangban az Energia Charta Egyezmény kereskedelmi vonatkozású rendelkezései módosításának jóváhagyó okiratát letétbe helyezi a Portugál Köztársaság Kormányánál.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2001. július 13-án.

a Tanács részéről

az elnök

M. Verwilghen

[1] HL L 69., 1998.3.9., 1. o.

[2] HL L 252., 1998.9.12., 21. o.

--------------------------------------------------
A Tanács határozata

(2001. szeptember 27.)

a Bizottságnak az Európai Atomenergia-közösség és az Oroszországi Föderáció kormánya között a nukleáris biztonságról és a szabályozott magfúzióról szóló két együttműködési megállapodás megkötésére történő felhatalmazásáról

(2001/761/Euratom)

AZ EURÓPAI KÖZÖSSÉGEK TANÁCSA,

tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,

tekintettel az egyrészről az Európai Közösségek és tagállamaik, másrészről az Oroszországi Föderáció közötti partnerség létrehozásáról szóló partnerségi és együttműködési megállapodásra [1], amely 1997. december 1-jén lépett hatályba, és amelynek célja szoros együttműködés kialakítása a nukleáris ágazatban, többek között a nukleáris biztonságról és a termonukleáris fúzióról szóló két megállapodás végrehajtásával,

mivel:

(1) A Tanács által az 1991. január 17-i határozatában elfogadott irányelveknek megfelelően a Bizottság tárgyalásokat folytatott az Európai Atomenergia-közösség és az Oroszországi Föderáció közötti, a nukleáris biztonságról és a szabályozott magfúzióról szóló két megállapodásról.

(2) A Bizottságot fel kell hatalmazni a megállapodások megkötésére.

(3) A Tanács, a Bizottság javaslatára, 1994. december 22-én jóváhagyta a megállapodásokat. Mindazonáltal a későbbi fejlemények szükségessé tették a felülvizsgálatot és a naprakésszé tételt. Ennek következtében az 1994. december 22-i tanácsi határozatot hatályon kívül kell helyezni.

(4) A Tanács 1998. december 22-én elfogadta az Európai Atomenergia-közösség (Euratom) kutatással és képzéssel kapcsolatos ötödik keretprogramjáról (1998-2002) szóló 1999/64/Euratom határozatot [2], amely egyik fő cselekvése a szabályozott termonukleáris fúzió.

(5) A Tanács 1999. január 25-i 1999/175/Euratom határozatában kutatási és képzési programot fogadott el az atomenergia területén az 1998–2002-es időszakra [3],

A KÖVETKEZŐKÉPPEN HATÁROZOTT:

1. cikk

A Bizottság felhatalmazást kap a következő két megállapodásnak az Oroszországi Föderációval való megkötésére: Megállapodás az Európai Atomenergia-közösség és az Oroszországi Föderáció között a nukleáris biztonság terén való együttműködésről, valamint Megállapodás az Európai Atomenergia-közösség és az Oroszországi Föderáció között a szabályozott magfúzió terén való együttműködésről.

E két megállapodás szövegét csatolták e határozathoz [4].

2. cikk

Az 1994. december 22-i tanácsi határozatot hatályon kívül kell helyezni, és annak helyébe ez a határozat lép.

Kelt Brüsszelben, 2001. szeptember 27-én.

a Tanács részéről

az elnök

R. Landuyt

[1] HL L 327., 1997.11.28., 3. o.

[2] HL L 26., 1999.2.1., 34. o.

[3] HL L 64., 1999.3.12., 142. o.

[4] HL L 287., 2001.103.31., 23. o.

--------------------------------------------------
32001D0748
2001.10.24. AZ EURÓPAI KÖZÖSSÉGEK HIVATALOS LAPJA L 280/5
A TANÁCS HATÁROZATA
(2001. október 16.)
a nemzetközi szervezett bűnözés elleni egyezményhez csatolt, a lőfegyve rek, részeik, alkotóelemeik és
lőszereik tiltott gyártásáról és kereskedelméről szóló ENSZ-jegyzőkön yvnek az Európai Közösség
nevében történő aláírásáról
(2001/748/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és külö-
nösen annak 95. és 133. cikkére, a 300. cikk (2) bekezdésénekelső albekezdésével összefüggésben,
tekintettel a Bizottság javaslatára,
mivel:
(1) A lőfegyverek, részeik, alkotóelemeik és lőszereik tiltott
gyártásáról és kereskedelméről szóló jegyzőkönyv közös-
ségi hatáskörbe tartozó elemeit a Közösség nevében aBizottság, a Tanács jóváhagyásával megtárgyalta.
(2) ATanácsezenkívülmegbíztaaBizottságotazzal,hogytár-
gyalásokat folytasson a Közösség a szóban forgó nemzet-közi megállapodáshoz történő csatlakozásáról.
(3) Atárgyalásoksikeresenlezárultakésazannakeredménye-
képpen készült okirat az államok és – hatáskörükön belül– a regionális gazdasági integrációs szervezetek előtt aláí-rásra nyitva áll.
(4) Atagállamokbejelentették,hogyalehetőleghamarabbalá
kívánják írni ezen okiratot, és fontos, hogy azt az EurópaiKözösség is aláírhassa,A KÖVETKEZŐKÉPPEN HATÁROZOTT:
Egyetlen cikk
(1) A Tanács elnöke felhatalmazást kap arra, hogy kijelölje anemzetközi szervezett bűnözés elleni egyezményhez csatolt, alőfegyverek, részeik, alkotóelemeik és lőszereik tiltott gyártásárólés kereskedelméről szóló jegyzőkönyv a Közösség nevében tör-ténő aláírására jogosult személyeket.
(2) A jegyzőkönyv szövegét – amelyet az Egyesült Nemzetek
Közgyűlése a 2001. június 8-i 55/255. számú állásfoglalásábanfogadott el – az Európai Közösségek Hivatalos Lapjában ki kellhirdetni, miután azt a Közösség elfogadta.
Kelt Luxembourgban, 2001. október 16-án.
a Tanács részéről
az elnök
D. REYNDERS200 HU Az Európai Unió Hivatalos Lapja 18/1. kötet
A Tanács határozata

(2002. január 21.)

az Európai Közösség és a Dél-afrikai Köztársaság közötti, a borkereskedelemről szóló megállapodás ideiglenes alkalmazásáról

(2002/53/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával,

tekintettel a Bizottság javaslatára,

mivel:

(1) A Közösségnek és Dél-Afrikának gondoskodnia kell arról, hogy az Európai Közösség és a Dél-afrikai Köztársaság közötti borkereskedelemről szóló megállapodást (a továbbiakban: megállapodás) 2002. január 28-tól ideiglenesen alkalmazzák, amennyiben Dél-Afrika ezen időpontig befejezi a megállapodás hatálybalépéséhez szükséges eljárásokat.

(2) A megállapodás egyes rendelkezései végrehajtásának elősegítése érdekében a Bizottság számára lehetővé kell tenni, hogy megtegye a szükséges technikai kiigazításokat a borpiac közös szervezéséről szóló, 1999. május 17-i 1493/1999/EK tanácsi rendelet [1] 75. cikkében megállapított eljárással összhangban.

(3) Ezért az ilyen értelmű, levélváltás formájában létrejött megállapodást jóvá kell hagyni,

ELFOGADTA EZT A HATÁROZATOT:

1. cikk

Azon levélváltás formájában létrejött megállapodást, amely az Európai Közösség és a Dél-afrikai Köztársaság közötti borkereskedelemről szóló megállapodás 2002. január 28-tól történő ideiglenes alkalmazását írja elő, a Tanács a Közösség nevében jóváhagyja.

A levélváltás formájában létrejött megállapodás szövegét és a borkereskedelemről szóló megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személy(eke)t.

3. cikk

A borkereskedelemről szóló megállapodás 7. cikke (8) bekezdésének és 18. cikke (2) bekezdésének alkalmazásában a Bizottság az 1493/1999/EK tanácsi rendelet 75. cikkében megállapított eljárással összhangban felhatalmazást kap arra, hogy létrehozza a megállapodás módosításához szükséges okmányokat.

4. cikk

A Bizottság képviseli a Közösséget a borkereskedelemről szóló megállapodás 19. cikke alapján létrehozott vegyes bizottságokban.

5. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2002. január 21-én.

a Tanács részéről

az elnök

M. Arias Cañete

[1] HL L 179., 1999.7.14., 1. o. A legutóbb a 2585/2001/EK rendelettel (HL L 345., 2001.12.29., 10. o.) módosított rendelet.

--------------------------------------------------
A Tanács határozata

(2002. január 28.)

az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodás megkötéséről

(2002/107/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával, és 300. cikke (3) bekezdésének második albekezdésével,

tekintettel a Bizottság javaslatára [1],

tekintettel az Európai Parlament hozzájárulására [2],

mivel:

(1) Az egyrészről az Európai Közösségek és azok tagállamai, és másrészről a Horvát Köztársaság között 2001. október 29-én Luxembourgban aláírt stabilizációs és társulási megállapodás hatálybalépéséig jóvá kell hagyni az egyrészről az Európai Közösség és másrészről a Horvát Köztársaság között 2001. július 10-én Brüsszelben parafált kereskedelemről és kereskedelemmel kapcsolatos ügyekről szóló ideiglenes megállapodást.

(2) Az Európai Közösség és a Horvát Köztársaság közötti önálló, korábban létező közlekedési megállapodás hiánya szükségessé teszi a lényeges, kereskedelmi vonatkozású, közlekedési rendelkezések beépítését a stabilizációs és társulási megállapodás 6. jegyzőkönyvébe.

(3) Előzetesen meglévő szerződéses struktúrák hiányában ez a megállapodás létrehoz egy ideiglenes bizottságot e megállapodás végrehajtására.

(4) Az ebben a megállapodásban foglalt kereskedelmi rendelkezések kivételes jellegűek, a stabilizációs és társulási folyamat keretén belül megvalósított politikával kapcsolatosak, és harmadik országok tekintetében - a stabilizációs és társulási folyamat alá tartozó országok kivételével - nem szolgálnak precedensül az Európai Unió számára az Európai Közösség kereskedelempolitikáját illetően,

A KÖVETKEZŐKÉPPEN HATÁROZOTT:

1. cikk

(1) Az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodást, az ehhez csatolt mellékleteket és jegyzőkönyveket, valamint a záróokmányhoz csatolt nyilatkozatokat a Tanács a Közösség nevében jóváhagyja.

(2) Az (1) bekezdésben említett szövegeket csatolták e határozathoz [3].

2. cikk

(1) A tagállamok képviselőinek támogatásával a Közösséget a Bizottság képviseli a megállapodás 38. cikke alapján létrehozott Ideiglenes Bizottságban.

(2) Az Ideiglenes Bizottságon belül a Közösség által elfoglalt álláspontot a Tanács határozza meg a Bizottság javaslatára, vagy ahol szükséges, a Bizottság határozza meg, mindkét esetben a Szerződés megfelelő rendelkezéseivel összhangban.

3. cikk

A Tanács elnöke felhatalmazást kap, hogy kijelölje a megállapodás 50. cikkében előírt értesítési okmánynak a Közösség nevében letétbe helyezésére jogosult a személy(eke)t.

Kelt Brüsszelben, 2002. január 28-án.

a Tanács részéről

az elnök

J. Piqué i Camps

[1] HL C 362. E, 2001.12.18., 1. o.

[2] 2001. december 14-i vélemény (a Hivatalos Lapban még nem tették közzé).

[3] HL L 330., 2001.12.14., 3. o.

--------------------------------------------------
A Tanács határozata

(2002. január 21.)

az Európai Közösség és a Dél-afrikai Köztársaság között a szeszes italok kereskedelméről szóló megállapodás megkötéséről

(2002/52/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 300. cikke (2) bekezdése első albekezdésének első mondatával,

tekintettel a Bizottság ajánlására,

mivel:

(1) A Tanács az 1999/753/EK [1] határozatával úgy döntött, hogy egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás [2] ideiglenesen 2000. január 1-jén lép hatályba.

(2) Az Európai Közösség és a Dél-afrikai Köztársaság között megállapodás született a szeszes italok kereskedelméről (a továbbiakban: megállapodás). E megállapodást 2001. november 30-án parafálták és jóvá kell hagyni.

(3) A megállapodás bizonyos rendelkezései végrehajtásának megkönnyítése érdekében lehetővé kell tenni a Bizottság számára, hogy a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK [3] tanácsi rendelet 15. cikkében előírt eljárás szerint a szükséges technikai kiigazításokat végrehajtsa,

A KÖVETKEZŐKÉPPEN HATÁROZOTT:

1. cikk

Az Európai Közösség és a Dél-afrikai Köztársaság között a szeszes italok kereskedelméről szóló megállapodást, beleértve a csatolt mellékletet, jegyzőkönyvet és nyilatkozatot, a Tanács a Közösség nevében jóváhagyja.

Az első albekezdésben említett szövegeket csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t.

3. cikk

Az egyezmény 5. cikke (8) bekezdésének és 16. cikke (2) bekezdésének alkalmazása céljából a Bizottság – összhangban a 1576/89/EGK rendelet 15. cikkében meghatározott eljárással – felhatalmazást kap, hogy megkösse az egyezmény módosításához szükséges okmányokat.

4. cikk

A megállapodás 17. cikke értelmében felállított vegyes bizottságban a Közösséget a Bizottság képviseli.

Kelt Brüsszelben, 2002. január 21-én.

a Tanács részéről

az elnök

M. Arias Cañete

[1] HL L 311., 1999.12.4., 1. o.

[2] HL L 311., 1999.12.4., 3. o.

[3] HL L 160., 1989.6.12., 1. o. A legutóbb a 3378/94/EK európai parlamenti és tanácsi rendelettel (HL L 366., 1994.12.31., 1. o.) módosított rendelet.

--------------------------------------------------